Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) artikli 50 lõike 2 punkti b kohase nimetuse registreerimise taotluse avaldamine

(2020/C 110/11)

Käesoleva dokumendi avaldamine annab õiguse esitada muutmistaotluse suhtes vastuväiteid vastavalt Euroopa Parlamendi ja nõukogu määruse (EL) nr 1151/2012 (1) artiklile 51 kolme kuu jooksul alates käesoleva dokumendi avaldamise kuupäevast.

GARANTEERITUD TRADITSIOONILISE TOOTE TOOTESPETSIFIKAAT

„SLOVENSKA POTICA“

ELi nr: TSG-SI-02396 – 30.3.2018

Liikmesriik või kolmas riik: Sloveenia

1. Registreeritav(ad) nimetus(ed)

„Slovenska potica“

2. Toote liik (XI lisa alusel)

Klass 2.24. Leib, valikpagaritooted, koogid, kondiitritooted, küpsised ja muud pagaritooted

3. Registreerimise alused

3.1. Kas toode:

☒ on toodetud või töödeldud sellele tootele või toidule eriomasel traditsioonilisel viisil;

☐ on toodetud traditsiooniliselt kasutatavatest toor- või koostisainetest.

Slovenska potica on tavaliselt kreeka pähklitest, estragonist või rosinatest valmistatud täidisega pärmitainast rull. Tavapäraselt on see rõngakujuline, sest seda küpsetatakse traditsioonilises ümmarguses vormis ehk potičnik’us, millel on lame põhi, siledad või soonelised küljed ning keskosa läbiv koonusekujuline toru.

3.2. Kas nimetus:

☒ on traditsiooniliselt kasutusel asjaomase toote kohta;

☐ väljendab toote traditsioonilist iseloomu või eripära.

Mõistet „potica“, mis viitab tainast rulli erilisele kujule, on kasutatud esimeses sloveenikeelses kokaraamatus, mille kirjutas 1799. aastal Sloveenia esimene luuletaja Valentin Vodnik. Potica valmistamise retsepte leidub Andrej Zamejici (1850), Magdalena Knafelj Pleiweisi (1868), Sr Felicita Kalinšeki (1923) ja teiste autorite raamatutes. Pärast Teist maailmasõda kasvas potica retseptide arv kiiresti ja praegu on teada üle 105 potica liigi sõltuvalt täidisest, mis võib olla magus või soolane. Potica’t küpsetatakse kõigis Sloveenia piirkondades ja ka väljaspool riigi piire.

Nimetus „potica“ tuleneb varasematest sloveenikeelsetest vormidest, näiteks „povitica“, „povtica“ ja „potvica“. See kajastab eri valmistusviise, mida on kasutatud alates keskajast (enne 15. sajandit) kuni 20. sajandi alguseni, mil retsept muutus püsivamaks. Alates 18. sajandist on laialt levinud üksiku nimetuse „potica“ kasutamine. Nimetust „slovenska potica“ kasutati esmakordselt 19. sajandi teisel poolel.

4. Kirjeldus

4.1. Selle toote kirjeldus, mida punktis 1 esitatud nimetus tähistab, sh selle peamised füüsikalised, keemilised, mikrobioloogilised ja organoleptilised omadused, mis näitavad toote eripära (käesoleva määruse artikli 7 lõige 2)

Slovenska potica on magusa või soolase täidisega pärmitainarull, mis on rõngakujuline, sest seda küpsetatakse ümmarguses savi-, portselan- või metallvormis ehk potičnik’us, millel on lame põhi, siledad või soonelised küljed ja keskosa läbiv koonusekujuline toru. Slovenska potica puhul kasutatavad traditsioonilised ehk kõige levinumad täidised on kreeka pähkli, kreeka pähkli ja rosina, rosina-, estragoni- ning estragoni- ja kodujuustutäidis.

Slovenska potica võib olla külmutatud toores (küpsetamata) või küpsetatud. Mõlemal juhul peab küpsetatud Slovenska potica koorik olema ühtlane, prink ja sile. Küpsetatud Slovenska potica värvus on küpsetatud kondiitritoodetele iseloomulik ehk kuldpruun. Slovenska potica on puudutamisel pehme ja vetruv. Selle peale võib olla puistatud tuhksuhkrut.

Slovenska potica läbilõige: koorik ei ole ülejäänud potica küljest lahti tulnud, täidis on ühtlaselt jaotunud ja kulgeb katkematu joonena, sel on vajalik arv keerde, sõltuvalt potičnik’u läbimõõdust.

4.2. Punktis 1 esitatud nimetusega toote tootmismeetodi kirjeldus, mida tootjad peavad järgima, sealhulgas asjakohasel juhul tooraine või kasutatavate koostisainete laad ja omadused, ning toote valmistamisviisi kirjeldus (käesoleva määruse artikli 7 lõige 2)

Slovenska potica valmistamine

1. Jahu: valge nisujahu

2. Piim: lehmapiim

3. Kodujuust: täisrasvane, teraline või tükkideta

4. Kreeka pähkli tuumad: jahvatatud

5. Vanill: loodusliku vanilliga maitsestatud suhkur, vanillikaun, -pulber või -vedelik. Rosinatäidis peab sisaldama mis tahes kujul (jahvatatud, purustatud jne) vanillikauna.

6. Estragon – värske või kuivatatud (hakitud lehed) või külmutatud

7. Rumm (38–40 mahuprotsenti)

8. Munad: toored kanamunad

9. Lehmapiimavõi: värske

10. Suhkur: kristall- või tuhk-/jahvatatud suhkur

11. Rosinad

12. Koor

13. Hapukoor (täisrasvane)

14. Kaneel

15. Sool

16. Pärm

Üldjuhul tuleb täidis valmistada värskelt või kuni kaks päeva varem ja hoida külmkapis.

Pärmitaina koostisosad ja valmistamine

1 kg valgest nisujahust valmistatud tainal põhinev retsept Retsept, mis põhineb muude koostisosade osakaalul jahus (%) Lubatud hälbed 1 000 g valget nisujahu 30 g pärmi 3 kuni 50 g 100 g värsket võid 10 kuni 150 g 120 g suhkrut 12 vähemalt 80 g 10 g soola 1 kuni 12 g 3 munakollast või 60 g munakollaseid 6 kuni 6 munakollast (120 g) 10 g vanillsuhkrut 1–2 kuni 30 g 10 ml rummi 1 kuni 20 ml kuni 500 ml piima kuni 50 vastavalt vajadusele (taina soovitud konsistentsi saavutamiseks)

Taina valmistamine

Taina valmistamiseks võib, kuid ei pea kasutama juuretist. Tainast tuleb segada ja sõtkuda seni, kuni see on ühtlane ja tükkideta ega kleepu. Pärast sõtkumist jäetakse tainas vähemalt 15 minutiks seisma.

Pärast seismist võib taina:

a) ahti rullida 0,4–1,5 cm paksuseks ristkülikuks, katta täidisega ja tugevalt kokku rullida või

b) jätta kõigepealt kerkima ja alles seejärel lahti rullida 0,4–1,5 cm paksuseks ristkülikuks, katta täidisega ja tugevalt kokku rullida.

Rull asetatakse rasvainega määritud potičnik’usse, tainasse torgatakse mitu auku ning rull jäetakse kerkima, kuni see on nähtavalt suuremaks kasvanud ja selle pealispind on paisunud, ent katsudes kohev.

Kerkinud rulli võib enne küpsetamist uuesti augud torgata.

Kreeka pähkli täidisega Slovenska potica

Kreeka pähkli täidise koostisosad Lubatud hälbed 1 000 g jahvatatud kreeka pähkli tuumasid 375 g suhkrut vähemalt 250 g 100 g värsket võid kuni 125 g 3 munavalget või 90 g munavalgeid kuni 4 munavalget (120 g) 20 g vanillsuhkrut kuni 30 g 1–2 noaotsatäit või vähemalt 3 mg kaneeli kuni 5 mg kuni 600 ml piima vastavalt vajadusele (täidise soovitud konsistentsi saavutamiseks)

Kreeka pähkli täidise ja potica valmistamine

1. Jahvatatud kreeka pähkleid leotatakse kuumas piimas ja jäetakse jahtuma.

2. Kõigepealt lisatakse piima ja kreeka pähkli segule vanillsuhkur, suhkur, kaneel ja pehme või, seejärel vispeldatud munavalged. Munavalgeid võib vispeldada koos suhkruga. Täidist peab olema lihtne laotada, et tainas ei rebeneks.

3. Tainas rullitakse lahti väikese sõrme ehk 0,4–1,5 cm paksuselt.

4. Iga kilogrammi taina kohta tuleb kasutada vähemalt üht kilogrammi kreeka pähkli täidist. Kuni 29 cm läbimõõduga vormis küpsetamisel peab potica’l olema vähemalt kolm kuni neli keerdu; kui seda küpsetatakse suuremas nõus, võib sel olla üks kuni kaks lisakeerdu.

5. Täidis laotatakse tainale ning sellele võib puistata jahvatatud kuivi kreeka pähkleid.

6. Seejärel rullitakse tainas tugevalt kokku ja asetatakse potičnik’usse, mida võib määrida rasvainega ja jahuga üle puistata. Rulli mõlemad otsad peavad olema tihedalt kinni.

7. Potica jäetakse potičnik’usse kerkima.

8. Enne küpsetamist võib potica’t määrida või, piima ja munavalge seguga või ühega neist koostisosadest. Samuti tuleks sellesse enne ahju panemist torgata mitu auku. Soovitatav on küpsetada potica’t vähemalt 40 minutit 160–180 °C juures. Soovituslikust temperatuurist ja ajast hoolimata võib kumbagi sõltuvalt ahju tüübist ja potica suurusest muuta.

9. Kui küpsetis on valmis, kummutatakse potica potičnik’ust tagurpidi välja ja lastakse jahtuda.

10. Sellele võib puistata tuhksuhkrut, selle võib lõigata viiludeks ja serveerida.

Kreeka pähkli ja rosina täidisega Slovenska potica

Kreeka pähkli ja rosina täidise koostisosad Lubatud hälbed 1 000 g jahvatatud kreeka pähkli tuumasid 200 g suhkrut vähemalt 100 g 100 g värsket võid kuni 125 g 3 munavalget või 90 g munavalgeid kuni 4 munavalget (120 g) 20 g vanillsuhkrut kuni 30 g 1–2 noaotsatäit või vähemalt 3 mg kaneeli kuni 5 mg kuni 600 ml piima vastavalt vajadusele (täidise soovitud konsistentsi saavutamiseks) 100 g rosinaid kuni 250 g rosinaid kuni 50 ml rummi (rosinate leotamiseks) rumm ei ole vajalik koostisosa

Kreeka pähkli ja rosina täidise ning potica valmistamine

1. Jahvatatud kreeka pähkleid leotatakse kuumas piimas ja jäetakse jahtuma.

2. Kõigepealt lisatakse piima ja kreeka pähkli segule vanillsuhkrut, suhkrut, kaneeli ja pehmet võid, seejärel suhkruga vispeldatud munavalged. Täidist peab olema lihtne laotada, et tainas ei rebeneks.

3. Tainas rullitakse lahti väikese sõrme ehk 0,4–1,5 cm paksuselt.

4. Täidis kantakse tainale, mille peale võib puistata jahvatatud kuivi kreeka pähkleid ja rummis leotatud (sorteeritud ja pestud) rosinaid (rummis leotamine on vabatahtlik).

5. Iga kilogrammi taina kohta tuleb kasutada vähemalt 900 g kreeka pähkli täidist ja 100 g kuivatatud rosinaid.

6. Kuni 29 cm läbimõõduga vormis küpsetamisel peab potica’l olema vähemalt kolm kuni neli keerdu; kui seda küpsetatakse suuremas nõus, võib sel olla üks kuni kaks lisakeerdu. Seejärel rullitakse tainas tugevalt kokku ja asetatakse potičnik’usse, mida võib määrida rasvainega ja jahuga üle puistata. Rulli mõlemad otsad peavad olema tihedalt kinni.

7. Potica jäetakse potičnik’usse kerkima.

8. Enne küpsetamist võib potica’t määrida või, piima ja munavalge seguga või ühega neist koostisosadest. Samuti tuleks sellesse enne ahju panemist torgata mitu auku. Soovitatav on küpsetada potica’t vähemalt 40 minutit 160–180 °C juures. Soovituslikust temperatuurist ja ajast hoolimata võib kumbagi sõltuvalt ahju tüübist ja potica suurusest muuta.

9. Kui küpsetis on valmis, kummutatakse potica potičnik’ust tagurpidi välja ja lastakse jahtuda.

10. Sellele võib puistata tuhksuhkrut, selle võib lõigata viiludeks ja serveerida.

Rosinatäidisega Slovenska potica

Rosinatäidise koostisosad Lubatud hälbed 3 munakollast või vähemalt 60 g munakollaseid kuni 4 munakollast (80 g) 50 g tuhksuhkrut kuni 100 g 1 munavalge 30 ml koort kuni 50 ml 1 kohvilusikatäis purustatud või jahvatatud vanillikauna kuni 0,6 g 500 g rosinaid kuni 800 g 50 ml rummi kuni 80 ml

Täidise ja potica valmistamine

1. Rosinad sorteeritakse ja neid leotatakse rummis.

2. Munakollased klopitakse kohevaks vahuks, seejärel lisatakse suhkur, vanill, koor ja vahustatud munavalged.

3. Tainas rullitakse lahti väikese sõrme ehk 0,4–1,5 cm paksuselt.

4. Seejärel kaetakse tainas täidisega ja puistatakse peale rummis leotatud rosinad. Iga kilogrammi taina kohta peab täidis sisaldama vähemalt 500 g kuivatatud rosinaid.

5. Kuni 29 cm läbimõõduga vormis küpsetamisel peab potica’l olema vähemalt kolm kuni neli keerdu; kui seda küpsetatakse suuremas nõus, võib sel olla üks kuni kaks lisakeerdu. Seejärel rullitakse tainas tugevalt kokku ja asetatakse potičnik’usse, mida võib määrida rasvainega ja jahuga üle puistata. Rulli mõlemad otsad peavad olema tihedalt kinni.

6. Potica jäetakse potičnik’usse kerkima.

7. Enne küpsetamist võib potica’t määrida või, piima ja munavalge seguga või ühega neist koostisosadest. Samuti tuleks sellesse enne ahju panemist torgata mitu auku. Soovitatav on küpsetada potica’t vähemalt 30 minutit 160–180 °C juures. Soovituslikust temperatuurist ja ajast hoolimata võib kumbagi sõltuvalt ahju tüübist ja potica suurusest muuta.

8. Kui küpsetis on valmis, kummutatakse potica potičnik’ust tagurpidi välja ja lastakse jahtuda.

9. Sellele võib puistata tuhksuhkrut, selle võib lõigata viiludeks ja serveerida.

Estragonitäidisega Slovenska potica

Estragonitäidise koostisosad Lubatud hälbed 150 g värsket võid kuni 200 g 100 g tuhksuhkrut vähemalt 50 g 4 munakollast või vähemalt 80 g munakollaseid vähemalt 3 munakollast (60 g) 75 g värsket või külmutatud estragoni või 15 g kuivatatud estragoni vähemalt 30 g värsket või külmutatud estragoni või 8 g kuivatatud estragoni

Täidise ja potica valmistamine

1. Või vahustatakse ning segatakse suhkru ja munakollastega.

2. Lisatakse hakitud estragonilehed või kuivatatud estragon.

3. Tainas rullitakse lahti väikese sõrme ehk 0,4–1,5 cm paksuselt. Iga kilogrammi taina kohta tuleb kasutada 300–400 g või ja estragoni täidist.

4. Kuni 29 cm läbimõõduga vormis küpsetamisel peab potica’l olema vähemalt kolm kuni neli keerdu; kui seda küpsetatakse suuremas nõus, võib sel olla üks kuni kaks lisakeerdu. Seejärel rullitakse tainas tugevalt kokku ja asetatakse potičnik’usse, mida võib määrida rasvainega ja jahuga üle puistata. Rulli mõlemad otsad peavad olema tihedalt kinni.

5. Potica jäetakse potičnik’usse kerkima.

6. Enne küpsetamist võib potica’t määrida või, piima ja munavalge seguga või ühega neist koostisosadest. Samuti tuleks sellesse enne ahju panemist torgata mitu auku. Soovitatav on küpsetada potica’t vähemalt 30 minutit 160–180 °C juures. Soovituslikust temperatuurist ja ajast hoolimata võib kumbagi sõltuvalt ahju tüübist ja potica suurusest muuta.

7. Kui küpsetis on valmis, kummutatakse potica potičnik’ust tagurpidi välja ja lastakse jahtuda.

8. Sellele võib puistata tuhksuhkrut, selle võib lõigata viiludeks ja serveerida.

Estragoni ja kodujuustu täidisega Slovenska potica

Estragoni, kodujuustu ja hapukoore täidise koostisosad Lubatud hälbed 125 g kodujuustu kuni 160 g kodujuustu 125 g hapukoort kuni 130 g koort 20 g suhkrut kuni 30 g 3 munakollast või 60 g munakollaseid vähemalt 3 munakollast (60 g) 3 munavalget või 90 g munavalgeid vähemalt 3 munavalget (90 g) 75 g värsket või külmutatud estragoni või 15 g kuivatatud estragoni vähemalt 30 g värsket või külmutatud estragoni või 8 g kuivatatud estragoni

Täidise ja potica valmistamine

1. Kodujuust surutakse läbi sõela ning segatakse munakollaste ja hakitud või kuivatatud estragoniga ning suhkruga vispeldatud munavalgetega.

2. Tainas rullitakse lahti väikese sõrme ehk 0,4–1,5 cm paksuselt ja kaetakse täidisega. Iga kilogrammi taina kohta tuleb kasutada 300–500 g estragoni ja kodujuustu täidist.

3. Kuni 29 cm läbimõõduga vormis küpsetamisel peab potica’l olema vähemalt kolm kuni neli keerdu; kui seda küpsetatakse suuremas nõus, võib sel olla üks kuni kaks lisakeerdu. Seejärel rullitakse tainas tugevalt kokku ja asetatakse potičnik’usse, mida võib määrida rasvainega ja jahuga üle puistata. Rulli mõlemad otsad peavad olema tihedalt kinni.

4. Potica jäetakse potičnik’usse kerkima.

5. Enne küpsetamist võib potica’t määrida või, piima ja munavalge seguga või ühega neist koostisosadest. Samuti tuleks sellesse enne ahju panemist torgata mitu auku. Soovitatav on küpsetada potica’t vähemalt 30 minutit 160–180 °C juures. Soovituslikust temperatuurist ja ajast hoolimata võib kumbagi sõltuvalt ahju tüübist ja potica suurusest muuta.

6. Kui küpsetis on valmis, kummutatakse potica potičnik’ust tagurpidi välja ja lastakse jahtuda.

7. Sellele võib puistata tuhksuhkrut, selle võib lõigata viiludeks ja serveerida.

Slovenska potica võib olla külmutatud toores (küpsetamata) või küpsetatud.

Slovenska potica säilivusaeg

Parima kvaliteedi ja maitse tagamiseks on igale Slovenska potica’le märgitud „kõlblik kuni“ kuupäev.

Värskelt küpsetatud Slovenska potica minimaalne säilivusaeg on 10 päeva, ainsaks erandiks on estragonitäidisega Slovenska potica, mille minimaalne säilivusaeg on seitse päeva. Slovenska potica’t tuleb säilitada vastavalt tootja juhistele.

Küpsetatud ja külmutatud Slovenska potica tuleb ära kasutada kolme kuu jooksul alates selle külmutamise kuupäevast. Ülessulanud Slovenska potica tuleb ära kasutada kolme päeva jooksul.

Külmutatud toore Slovenska potica maksimaalne säilivusaeg on kuus kuud alates selle külmutamise kuupäevast.

POTIČNIK – Slovenska potica traditsiooniline küpsetusnõu

Potičnik võib olla valmistatud põletatud savist, portselanist, emailitud metallist, mittenakkuva pinnaga metallist või muust materjalist.

See on ümmargune, veidi laienev ning sellel on siledad või soonelised küljed. Sooned (kui need on olemas) kulgevad potičnik’u põhja suhtes risti. Põhi on lame. Potičnik’u keskel on koonusekujuline toru, tänu millele tekib potica põhiline ja ainuvõimalik kuju ehk rõngakujuline päts, mille keskel on põhja suunas kitsenev auk. Potičnik’u minimaalne läbimõõt põhjas on 14 cm. Savist potičnik’u ümber võib olla suurema vastupidavuse tagamiseks keritud traat.

4.3. Nende peamiste elementide kirjeldus, mis määravad kindlaks toote traditsioonilised omadused (käesoleva määruse artikli 7 lõige 2)

Nimetus „potica“ on selgelt sloveenikeelne ja tuleneb varasematest sloveenikeelsetest vormidest, nagu „povitica“, „povtica“ ja „potvica“. Alates 18. sajandist on laialt levinud üksiku nimetuse „potica“ kasutamine. Vanim kirjalik tõend potica – selle ajaloolise kuju „povitica“ – kohta pärineb esimeste sloveenikeelsete trükitud raamatute autori Primož Trubari kahest köitest (1575. ja 1577. aastal).

Vanim potica retsept avaldati Sloveenia esimese entsüklopedisti Janez Vajkard Valvasori raamatus „Kranjska hertsogkonna hiilgus“ (1689). Kõige esimeses sloveenikeelses kokaraamatus, mille kirjutas 1799. aastal Valentin Vodnik, viitab mõiste „potica“ tainast rulli vormimisviisile. Mida rohkem kokaraamatuid avaldati (Andrej Zamejici, Magdalena Knafelj Pleiweisi, Sr Felicita Kalinšeki jt poolt), kasvas ka erinevate potica retseptide hulk. Mõned retseptid võib leida isegi võõrkeelsetest kokaraamatutest, näiteks Katharina Prato raamatust „Die süddeutsche Küche“ (1897) ja Marie von Rokitansky 1897. aasta kokaraamatust, milles on sõnaselgelt öeldud, et see pagaritoode on pärit Kranjskast*.

Slovenska potica praegune iseloomulik kuju, mis on saadud spetsiaalses kivist või metallist vormis – potičnik’us või potičnica’s – küpsetamise tulemusel, pärineb 200 aasta tagusest ajast.

Keeruline on leida traditsioonilist sloveeni rooga, mis sobiks peomenüüsse paremini kui potica. Pidusöök ei ole õige pidusöök ilma potica’ta, eriti jõuludel ja lihavõttepühadel ning perekondlikel üritustel. Mis puutub täidistesse, siis estragon kuulub kõige ilmselgemalt sloveeni potica juurde, samal ajal kui mesi on üks kõige vanemaid teadaolevaid täidiseid.

Slovenska potica sisaldab kõige sagedamini kreeka pähkli täidist, sest kreeka pähklid olid hõlpsalt kättesaadavad igas seisuses inimestele ning aitasid tekitada pühade külluse tunnet. Samuti on levinud kreeka pähkli ja rosina täidis. Kuivatatud viinamarjad ehk rosinad olid eriti iseloomulikud neile Sloveenia osadele, kus viinamarju kasvatatakse põhikultuurina. Kreeka pähkli täidisele rosinate lisamise tavast teatas 1689. aastal Janez Vajkard Valvasor ja 1799. aastal Valentin Vodnik. Sama kehtib rosinatäidise kohta. Estragonitäidis on kõige sloveenilikum, sest seda ürti on alati seostatud magusate roogadega. Tänu kodujuustule saab potica eriti niiske. Varem on estragonitäidisele kodujuustu lisatud kallimate koostisosade, nagu munade ja või, asemel, mida kõik ei saanud endale lubada. Kodujuust on ainus koostisosa, mis sobib estragonitäidisega kokku.

Tänapäeval tuntakse Slovenska potica’t kõigis Sloveenia piirkondades ning ka välismaal elavate sloveenide hulgas. Ka mitmed välisautorid peavad potica’t Sloveenia algupäraseks magustoiduks.

Nimetust „slovenska potica“ kasutati esmakordselt 19. sajandi teisel poolel. Selle kasutust on dokumenteeritud mitmes ajalooallikas:

— „[---] meie kokad reisivad oma raskelt teenitud palga eest Hamburgi, Berliini ja Münchenisse, et õpetada sakslastele, kuidas õigesti pekitükkidega žgancit ja Kranjska potica’t* valmistada [---]“ (ajaleht „Slovenija“, 1849, nr 19, lk 74).

— „Mee või kreeka pähklitega potica ning ka kuivsoolatud vorst on vanad Kranjska** algupärandid, mis on hakanud meeldima ka välismaalastele.“ (Ajaleht „Kmetijske in rokodelske novice“, 35/1877, nr 11, lk 83.)

— „UNESCO on avaldanud maailma kultuuripärandit käsitleva hariduse ja koolituse käsiraamatu. Selles leidub ka Sloveenia potica.“

— „Potica tähendab Sloveenia jaoks sama, mida õunapirukas Ameerika jaoks.“ (Betsy Oppenneer „Celebration Breads, Recipes, Tales and Traditions“, New York 2003, lk 117.)

— „Ent me teame paljusid muid savist vorme ja potte. Rahvapärimuse kohaselt küpsetatakse neis kolme sloveeni erirooga: prekmurska gibanica, belokranjska povitica ja slovenska potica“ (ajalehe „Delo in Dom“ lisaväljaanne, juuli-detsember 2007).

— „Järgmisena pakume teile asendamatut Sloveenia potica’t ja ideid peolauamenüü koostamiseks [---]“ (ajakiri „Mag“, detsember 2007).

— „Teatud potica liigid mängivad tähtsat rolli Sloveenia reklaamimisel turismisihtkohana ja üldiselt. Tõstaksime siin esile estragonitäidisega potica, mis on kõige sloveenilikum potica.“ (Ajaleht „Slovenske Novice“, jaanuar–juuni 2008.)

— „Ehtsal Sloveenia potica’l on kolm kuni neli keerdu, mida on võimalik saavutada üksnes ohtra täidisekogusega.“ (Ajaleht „Slovenske Novice“, jaanuar–juuni 2008.)

— „Ilmneb, et Ühendkuningriik on avastamas Sloveenia potica magusust ja mitmekesist maitset. Hiljuti avaldati ajalehes „The Daily Telegraph“potica ehk Sloveenia magusa leiva retsept [---]“ (ajaleht „Nedelo“, 19/2013, 3. märts, nr 9, lk 11).

— „Teddy Bear Bakes a Slovenian Sweet: Potica“ (Mängukaru küpsetab Sloveenia maiustust ehk potica’t) (Tina Orter, 2014), pildiraamat lastele ja vanematele, mis sisaldab Slovenska potica retsepti; tõlgitud kaheksasse keelde (inglise, saksa, itaalia, prantsuse, hispaania, vene, rootsi ja poola).

— Hull potica järele (ajaleht „The Slovenia Times“, 3. aprill 2015).

— „Potica – peolaua keskpunkt“ (Sloveenia Turismiorganisatsiooni veebisait).

Märkus * ja ** juurde: alates 15. sajandist viitas ingliskeelne nimetus „Carniola“ (sloveeni keeles „Kranjska“) Sloveenia etnilise territooriumi kesksele ajaloolisele piirkonnale. See oli ainus, mis asus täielikult Sloveenias. Seega kasutati ingliskeelset nimetust „Carniolan“ (sloveeni keeles „Kranjec“) sloveenlase sünonüümina. 1364. aastal sai Kranjskast hertsogkond ja aastatel 1846–1918 oli see Habsburgide monarhia alla kuuluv kroonimaa. Tänapäevane Sloveenia on seega endise Kranjska järglane.

(1) ELT L 343, 14.12.2012, lk 1.